הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 7, 2023-02-27 00:00

מיכאל ביטון: שלום לכולם

מיכאל ביטון:  אנחנו פותחים את דיון הוועדה לחיזוק ופיתוח הנגב והגליל בבוקר קשה

מיכאל ביטון:  שולחים תנחומים למשפחות ההרוגים בפיגוע, חיזוק לכוחות צה"ל שבמצוד אחר המחבלים, וקוראים לאזרחים להבין שבמדינה שבה אזרחים ייקחו את החוק לידיים – לא נוכל לקיים שלטון חוק ולא נוכל להגן על אף אחד

מיכאל ביטון:  האירועים האלה עוד בעיצומם, אבל בעיקר יש לחזק את חיילי צה"ל עכשיו, שבמקביל להפרות סדר צריכים לשמור עלינו ולתפוס את המחבל שביצע את הפיגוע אתמול

מיכאל ביטון:      אנחנו בנושא דחוף שעלה בסדר היום

מיכאל ביטון:  קיבלנו פניות של ראשי רשויות מהנגב והגליל, ושל ראשי מכללות, נשיאים ומנכ"לים, סביב הרעיון לשנות את המלגה שסייעה לסטודנטים בשנה א' לבוא וללמוד בנגב, בגליל ובירושלים כאזור מועדף בהגדרה, שיש בו הגירה שלילית של צעירים, או לבני הנגב והגליל שנשארים במרחב וזוכים לשנה א' בשכר לימוד כמעט מלא

מיכאל ביטון:       צריך להזכיר שסטודנט שלומד באוניברסיטה, ההוצאות שלו הם לא אותם 10,000 ₪ של מכללה ציבורית או אוניברסיטה ציבורית

מיכאל ביטון:  העלות האמיתית של סטודנט בשנת לימודים אקדמית נעה בסביבות ה-40,000-50,000 ₪, והיא כוללת שכירות, נסיעות, מחייה, ציוד לימודי, חומרים וכו'

מיכאל ביטון:  לכן, העובדה שהממשלה בחרה לעודד סטודנטים לבוא לנגב והגליל, ועל פי נתונים שראיתי פה בדו"ח תמציתי של המ"מ, סטודנטים ממרכז הארץ לאו דווקא עושים את הדרך ללמוד בנגב מהגליל, מכל מיני סיבות, אבל אם התמריץ הזה יבוא אותם לנגב ולגליל וללמוד – הדבר הזה הוא בעל ערך

מיכאל ביטון:  ואם בני הנגב והגליל זוכים להטבה ומקבלים מלגה על עצם זה שהם נשארים בקהילות שלהם, פועלים ומתנדבים בקהילות, ועדיין יכולים להתחיל את שנה א' במרחב החיים שלהם – הדבר הזה הוא מבורך

מיכאל ביטון:      הזעקה וההסתייגות מהפגיעה בתכנית הזו הגיעה לאוזניהם של מקבלי ההחלטות

מיכאל ביטון:  דיברתי הבוקר עם שר החינוך

מיכאל ביטון:  עמדתו המפורשת היא שאין לפגוע בתכנית הזו, ולדעתי הוא גם אמר את דברו בתוך הממשלה

מיכאל ביטון:  האוצר תכף ימסור לנו הודעה רשמית ומעשית

מיכאל ביטון:  אנחנו קיימנו את הדיון כי בינתיים אף גורם ממשלתי לא שלח אלינו מכתב פורמלי לפיו הוא מסיר את הנושא מסדר היום הציבורי

מיכאל ביטון:  מבחינתי, כאשר המכתב יגיע – הדיון יתייתר, אך הוא כן יכול להתקיים במובן של התועלות

מיכאל ביטון:  כל נציגי המכללות יתארו את התכנית הזו, את האיכויות שלה ואת התרומה שלה

מיכאל ביטון:       לפני שנעשה סבב דוברים, אני רוצה לשמוע את האוצר ואת המל"ג

מיכאל ביטון:  אני מבקש מנעם, נציגת האוצר, תני לנו קודם כל נתונים: כמה סטודנטים בני הנגב והגליל נהנים מהמלגה? כמה סטודנטים בני המרכז, שעוברים ללמוד בנגב, נהנים מהמלגה? מה היה הרציונל שלכם, והאם המדיניות השתנתה ואתם מוציאים את זה מחוק ההסדרים? האם זו הוצאה טקטית? זמנית? האם זה יורד מסדר היום בשנה-שנתיים הקרובות? אנחנו רוצים לדעת את כל התמונה, ואם מורידים את זה מדיון בשנה-שנתיים הקרובות, האם נוכל לקבל את זה בכתב? בבקשה, נעם

נעם דן: בוודאי

נעם דן:  תודה, יו"ר הוועדה

נעם דן:  יש פה גם נציגים ממשרד הביטחון, אבל אני קודם אדבר קצת על קרן הפריפריה של חיילים משוחררים

נעם דן:  היא מקצה היום כ-9,000 מלגות בשנה לסטודנטים, רק בשנה א'

נעם דן:  היא לא על בסיס תבחינים סוציו-אקונומיים, אלא על בסיס מיקום גיאוגרפי: מי שגר בפריפריה מקבל, לא משנה איפה הוא לומד, וכן מי שלומד במכללות בפריפריה

נעם דן:      מתוך הלומדים בפריפריה, כ-45% הם בעשירון התחתון, 1-5, משמע שכ-55% הם בחציון העליון וזכאים לקבל מלגה

נעם דן:  מתוכם 21% הם בעשירון 8-10, וזכאים לקבל מלגה במודל הקיים היום

נעם דן:  מתוך האנשים המקבלים מלגה, כ-25% לומדים גם בירושלים, במוסדות נחשקים וייחודיים כדוגמת בצלאל, בו שיעור הסטודנטים המשתייכים לחציון התחתון הוא נמוך אף יותר ועומד על כ- 24%

נעם דן:  מנגד, בקרב הסטודנטים שמשתייכים לאשכול חברתי-כלכלי נמוך, בחציון 1-5, רק כ-50% לומדים במכללות שמסווגות כפריפריה, והיתר לומדים במכללות אחרות במרכז או באוניברסיטאות, ולכן אינם זכאים למלגה של קרן פריפריה

נעם דן:      באוניברסיטאות לומדים בסך הכל 27,500 סטודנטים בתואר ראשון שמשתייכים לאשכול חברתי 1-4, והם לא זכאים למלגה

נעם דן:  השינוי שירד מחוק ההסדרים עושה מעבר מהסתכלות על הפריפריה הגאוגרפית להסתכלות על פריפריה חברתית

נעם דן:  כלומר, מעבר משיקול גאוגרפי לשיקול סוציו-אקונומי

נעם דן:  המטרה שלו הייתה לאפשר הסטה של מלגות לסטודנטים שמשתייכים לחציון העליון לסטודנטים שמשתייכים לחציון התחתון של המצב החברתי-כלכלי, שהיום הם לא נהנים מהמלגה

נעם דן:  כמו שאמרתי, חלק ניכר לומדים במכללות במרכז או באוניברסיטאות, ולכן לא זכאים למלגה

נעם דן:  למשל: סטודנט מלוד או מנתניה שמצבו הסוציו-אקונומי לא שפר עליו – הוא לא זכאי למלגה

נעם דן:      בנוסף, המטרה של השינוי הייתה להרחיב את הגמישות של הפרטים ולאפשר להם, באמצעות שינוי התבחינים, ללמוד גם באוניברסיטאות

נעם דן:  בסוף, למה סטודנט שמצבו הסוציו-אקונומי נמוך לא יכול ללמוד באוניברסיטה או במכללה במרכז? ובכך למנוע את ההסללה של סטודנטים חלשים למכללות בפריפריה

נעם דן:  זו הייתה מטרת השינוי

נעם דן:      כמו שציינתי, לצערו של משרד האוצר, הוא ירד מחוק ההסדרים - - -     

מיכאל ביטון: אז תכפילו את המלגות

מיכאל ביטון:  מה כואב לכם להכפיל את המלגות?     

נעם דן: זה לא עניין של כואב

נעם דן:  בסוף, יש תקציב

נעם דן:  ככל שהממשלה רוצה להעביר שינוי כזה, היא צריכה להעביר אותו ולמצוא מקור מאזן

נעם דן:  אנחנו, במסגרת השינוי, לא רק ששינינו את התבחינים מתבחינים גאוגרפיים לתבחינים סוציו-אקונומיים, אלא גם הגדלנו את הכסף שמוקצה למלגות

נעם דן:  רצינו להעביר את זה במסגרת התקציב

מיכאל ביטון: אתם נותנים הרבה מלגות סוציו-אקונומיות אחרות

מיכאל ביטון:  מה הבעיה להגדיל את זה עוד ועוד?     

נעם דן: יש עוד קרן סוציו-אקונומית של המל"ג שנקראת "קרן הסיוע", שהיא הקרן הלאומית הגדולה לפי תבחינים סוציו-אקונומיים, אבל מגישים בה כ-40,000 סטודנטים ומקבלים רק 18,000 סטודנטים

מיכאל ביטון: והתכנית הקיימת היא 9,000

מיכאל ביטון:  אז תגדילו אותה ל-27,000

נעם דן: ככל שהממשלה רוצה להגדיל – אפשר

נעם דן:  הממשלה תצטרך למצוא פעולה מאוזנת

מיכאל ביטון: כמה תקצוב צריך כדי להגדיל ב-9,000 מלגות? 2,000,000 ₪?     

נעם דן: כל הקרן הזו היא 90,000,000 ₪

מיכאל ביטון: זה טוב, לא? עידוד השכלה גבוהה?     

נעם דן: אני לא אומרת שזה לא טוב

נעם דן:  ככל שהממשלה רוצה להגדיל את זה, היא צריכה למצוא מקור מאזן

מיכאל ביטון: ההוגים של התכנית הזו, לפי מיטב הבנתי, הן המכללות והאוניברסיטאות בנגב

נעם דן: אם סטודנט לומד באוניברסיטאות בנגב הוא לא זכאי למלגה, גם באוניברסיטת בן גוריון

מיכאל ביטון: אם הוא בן הנגב הוא זכאי, גם באוניברסיטה

נעם דן: נוצרה פה איזו שהיא הטעיה גם כלפיי ראשי עיריות בפריפריה, שמי שגר בפריפריה מקבל את המלגה רק אם הוא נשאר ללמוד בפריפריה

נעם דן:  זה שגוי מהיסוד

נעם דן:  מי שגר בפריפריה זכאי לקבל מלגה, לא משנה איפה הוא רוצה ללמוד

נעם דן:  זה דבר שהוא נכון בראייתנו, ולכן לא שינינו את זה

נעם דן:  מי שמשתייך לפריפריה ונמצא באשכול חברתי-כלכלי נמוך – הוא יקבל את המלגה

מיכאל ביטון: גם במרכז?     

נעם דן: נכון

נעם דן:  ובאמת יש מתאם מאוד גבוה בין מי שגר בפריפריה למי שמשתייך למצב סוציו-אקונומי נמוך

נעם דן:  השינוי היחיד שאנחנו רצינו להוריד, ועל חשבונו להגדיל את המלגות של מצב סוציו-אקונומי נמוך, הוא עבור מישהו ממצב סוציו-אקונומי גבוה שמקבל את המלגה

מיכאל ביטון: לקחת לו מלגה

נעם דן: למי שבמצב סוציו-אקונומי גבוה

מיכאל ביטון: אבל הממשלה הרבה פעמים עושה עידוד של אוכלוסיות חזקות להגיע לנגב ולגליל

מיכאל ביטון:  היא מתקצבת 90,000 ₪ מגרש בני ביתך

מיכאל ביטון:  היא לא קובעת שם שזה לעניים

נעם דן: את זה אני לא מכירה כי זה לא קשור להשכלה גבוהה

מיכאל ביטון: אני מכיר

מיכאל ביטון:  זה 90,000 ₪ למגרש סבסוד ופיתוח בפריפריה

מיכאל ביטון:  יש המון מענקים לרופאים כדי לבוא וללמוד, מענק של 100,000, 200,000, 300,000 ₪ לרופא שיסכים לבוא לנגב

נעם דן: אני מניחה שזה גם קשור לכך שיש מחסור ברופאים בנגב

מיכאל ביטון: נכון

מיכאל ביטון:  יש מחסור בסטודנטים

נעם דן: מה זה אומר, מחסור בסטודנטים?     

מיכאל ביטון: זה אומר שזו פעילות שיש לה פוטנציאל להשאיר חלק מהסטודנטים בנגב, לחזק את המכללות האלה בהיקף הפעילות שלהן - - -     

נעם דן: אין דבר כזה להשאיר סטודנטים, כי גם כיום המצב מאפשר להם ללמוד איפה שהם רוצים

מיכאל ביטון: אם אתם כל כך צודקים, למה ביטלתם את ההחלטה מהר?     

נעם דן: זה היה לחץ

מיכאל ביטון: לחץ נכון

מיכאל ביטון:  כנראה שההחלטה הקודמת לא הייתה כל כך - - -     

יסמין פרידמן: יש השפעה על הערים שבהן נמצאות המכללות

יסמין פרידמן:  אם תהיה פגיעה בהגעה של סטודנטים, ועוד דווקא סטודנטים מרקע סוציו-אקונומי חזק – תהיה פגיעה גם בעיר עצמה

מיכאל ביטון: האם אתם מתכוונים להוריד את זה בשנה-שנתיים הקרובות מסדר היום, או שזו רק הפסקה טקטית ואחרי חוק ההסדרים זה יגיע שוב?     

נעם דן: כאמור, מדובר גם בשינוי מבני וגם בשינוי שהוא עם תוספת תקציב, אז ככל שאין מקור מאזן – אין לנו דרך לקדם הצעה כזו

נעם דן:  אני כן אשמח להתייחס למה שחברת הכנסת אמרה

מיכאל ביטון: האם נועצתם עם נשיאי ומנכ"לי המכללות טרם קיבלתם החלטה כזו?     

נעם דן: אנחנו שוחחנו איתם וניסינו להגיע - - -     

מיכאל ביטון: הם טוענים שלא

נעם דן: זה לא נכון

נעם דן:  אני, באופן אישי, שוחחתי עם יו"ר ור"מ

מיכאל ביטון: והיא הסכימה איתך?     

נעם דן: היא לא הסכימה, לצערי

נעם דן:  כן ניסינו להגיע לפשרה והצענו כל מיני דברים

מיכאל ביטון: עם מי נועצתם?      

נעם דן: אני דיברתי עם יו"ר ור"מ, עם נשיא מכללת צפת ודיברו באופן אישי גם עם חברי ות"ת

מיכאל ביטון: הם אומרים שעשית את זה אחרי שפרסמתם

נעם דן: חוק ההסדרים לא עבר

מיכאל ביטון: אבל איזה מן תהליך זה, שיש לך גופים שמושפעים מהחלטות שלכם, אפילו ב- RIA?     

נעם דן: אנחנו לא חשבנו שתהיה התנגדות מצד המכללות

נעם דן:  ברגע שהבנו את זה, כן שוחחנו איתם וניסינו - - - 

מיכאל ביטון: אבל למה כשעושים שינוי מדיניות בנושא שמשפיע על 9,000 סטודנטים, לא מקיימים שיח עם הגופים לפני שמעלים את זה לחוק ההסדרים?     

נעם דן: אנחנו באמת ניסינו וניתחנו את המקרים

נעם דן:  כאמור, הסטודנטים היחידים שתילקח מהם המלגה הם סטודנטים מרקע סוציו-אקונומי חזק

נעם דן:  מהניתוח שלנו, המלגה לא באמת משפיע

נעם דן:  תזכרו שזו מלגה בשנה א'

נעם דן:  מישהו שמצבו טוב והוא גר במרכז הארץ, אם הוא רוצה ללמוד במכללה בפריפריה, זה כי היא נותנת לו הצעת ערך טובה, כי התחום שם טוב ויש שם חיים סטודנטיאליים טובים

נעם דן:  הוא לא רוצה ללמוד בה רק בגלל מלגה לשנה א'

מיכאל ביטון: אולי המלגה מאפשרת לו שנה לבדוק את זה? אולי הוא אומר: "אני אקח סיכון, כי יש פה מלגה?"

יסמין פרידמן: מה גובה המלגה?     

מיכאל ביטון: 9,000 ₪

מיכאל ביטון:  90% משכר הלימוד

יסמין פרידמן: זה כן משהו שיש לו משקל

יסמין פרידמן:  אי אפשר להתעלם מזה ולהגיד שמי שמגיע מרקע חזק יכול להתעלם מ-9,000 ₪

נעם דן: אני לא חושבת שהוא מתעלם

נעם דן:  זה לא השיקול העיקרי

מיכאל ביטון: יסמין יקרה, חכי לתורך

מיכאל ביטון:  אלון שוסטר, בבקשה

אלון שוסטר: כבוד היו"ר, תודה על העמידה הדייקנית על הנושא הזה

אלון שוסטר:  אני לא הבנתי עד הסוף – הנושא ירד מסדר היום ואנחנו עושים רקוויאם לרעיון?      

מיכאל ביטון: לעת עתה הוא ירד

מיכאל ביטון:  מכתב שהוא יורד לצמיתות לא נקבל, אבל האמירה היא שאם הוא יורד עכשיו ותקציב המדינה יאושר, הוא לא יגיע בשנה וחצי הקרובות כי אין לו מקור תקציבי

אלון שוסטר: אז אני משבח את עצם הדיון

אלון שוסטר:  הפרספקטיבה של הדיון היא הידיעה שבזמן מחסור או אילוצים תקציביים, אנחנו בהצעה זו מעמתים את הפריפריה הגאוגרפית במדינת ישראל, שהיא יקרה לנו, עם הפריפריה החברתית, שהיא יקרה לנו

אלון שוסטר:  ההצעה היא הצעה לא טובה

אלון שוסטר:  היא בעצם מחזקת את המוסדות האקדמיים במרכז הארץ, וגוזלת את אחת ממתי המעט של כבשי הרש של הפריפריה

אלון שוסטר:      כך אני מסתכל בתור מי שחי בצפון הנגב, עוטף עזה, ראש מועצה 16 שנים, ממובילי מכללת ספיר

אלון שוסטר:  אני משוכנע שהגו נכון מייסדי הקרן שאסור לפגוע בה, שאומרים: "נשיג פה שתי ציפורים במכה אחת"

אלון שוסטר:  אחד, נגיד להורים שהולידו את הילדים שחיים בפריפריה: "יפה עשיתם, תישארו, זה המקום שלכם, ולא משנה מה המצב הסוציו-אקונומי שלכם"

אלון שוסטר:  ו-ב', בואו נחזק את אחת התשתיות החשובות שיש בפריפריות השונות של מדינת ישראל, כדי שתמשיכו לחיות שם ותחשפו סטודנטים צעירים חדשים שבאים, נוצרים זוגות ולא מעט גם נשארים

אלון שוסטר:       הרעיון הזה הוא רעיון חשוב

אלון שוסטר:  כפי שאמרת, היו"ר, החוכמה כרגע היא לסייע במינונים עדינים, רצוי בתוספת תקציבית

אלון שוסטר:  יש כאן אפשרות לסיוע לא גדול של סטודנטים מסוציו-אקונומי נמוך בכלל הארץ, או שגרים בפריפריה חברתית, ופגיעה קשה ובלתי מידתית באחת החוזקות האדירות, אחד ההישגים הגדולים של שנות ה-90, המכללות הציבוריות ברחבי הארץ

אלון שוסטר:  תודה

מיכאל ביטון: תודה רבה, אלון שוסטר

מיכאל ביטון:  יש לך באמת זכויות בהקמת מכללת ספיר, והיא מופת לאחת המכללות החזקות והטובות

אלון שוסטר: רק לכבוד אבא שלי

אלון שוסטר:  הוא היה בין המקימים ואני הייתי בין הממשיכים

מיכאל ביטון: יפה

מיכאל ביטון:  אז אנחנו זוכרים גם את אבא

מיכאל ביטון:  חברת הכנסת יסמין פרידמן, בבקשה

יסמין פרידמן: ממה שאני רואה ומבינה, ומהיותי אשת נגב, אתם מחלישים, למעשה, את המכללות בפריפריות

יסמין פרידמן:  נכון שאולי אתם, אנשי האוצר, חושבים ש-9,000 ₪ הם לא משמעותיים לבתים שבהם המצב הסוציו-אקונומי הוא 8-10, אבל אני רוצה להגיד לכם שיש לזה משקל

יסמין פרידמן:  9,000 ₪ זה המון כסף לסטודנט

יסמין פרידמן:  יש לזה משקל רב בלמשוך אוכלוסייה חזקה לערים האלה, שאחר כך נשארת כי היא מתאהבת במקום

יסמין פרידמן:  וזה קורה, אני רואה את זה בבאר שבע ובשדרות

יסמין פרידמן:       	אי אפשר לעצור את זה

יסמין פרידמן:  בטח ובטח כשאתמול אנחנו קוראים שלאברכים מעלים את הקצבה החודשית שלהם

יסמין פרידמן:  זה מקומם, כי אפשר מצד אחד רק לתת ומהצד השני פתאום להוריד

יסמין פרידמן:  אולי אתם חושבים שלא תהיה לזה השפעה על הסטודנטים, אבל בהחלט תהיה לזה השפעה סביבתית על אותה עיר בפריפריה שבה נמצאת המכללה

יסמין פרידמן:  אני לא יודעת מה אפשר לעשות, מיכאל

יסמין פרידמן:  זה אבוד או שאפשר עוד לעשות משהו?     

מיכאל ביטון: הפוך, עצרנו את זה

מיכאל ביטון:  המאבק המשותף של המכללות וחברי הכנסת, והדיון הזה, עצרו את הפגיעה במלגות הללו

מיכאל ביטון:  רצינו לקבל תשובה רשמית ונראה שזה יעצור לשנה-שנתיים הקרובות, אלא אם כן יימצא סעיף תקציבי

מיכאל ביטון:  יש יתרות ועודפים של סוף שנה, ויגדילו מלגות

מיכאל ביטון:  אגב, יכול להיות שיש לנו תקציב בקרן לאזרחי ישראל

מיכאל ביטון:  יש שם 3% רווחים שהולכים אוטומטית לתקציב המדינה, זה בסביבות 40,000,000 ₪

מיכאל ביטון:  הקרן לאזרחי ישראל, לקחתם עכשיו 40,000,000 ₪ בהסכם של הגז

קריאה: קרן עושר, אתה מתכוון?     

מיכאל ביטון: אנחנו קוראים לה "הקרן לאזרחי ישראל"

מיכאל ביטון:  זה השם שלה בחוק

מיכאל ביטון:  אז למה לא לקחת משם עוד 90,000,000 ₪? זה יעד ראוי

מיכאל ביטון:  אנחנו נציע את זה לקרן, לקחת משם תקציב לסוציו-אקונומי נמוך מבני מרכז הארץ, שיקבלו גם

מיכאל ביטון:  מגיע להם, אף אחד פה לא טוען שהם לא ראויים לכך

מיכאל ביטון:       אייל הנס, ראש אגף חיילים משוחררים, תן לנו את הפרספקטיבה במשרד הביטחון

מיכאל ביטון:  האגף לחיילים משוחררים עושה עבודה נהדרת וככל שיעמידו לו יותר מלגות – הוא ידע לתת אותן

מיכאל ביטון:  בבקשה, אייל

אייל הנס: בוקר טוב

אייל הנס:  אז כמו שפתחת, גם אתה וגם חבר הכנסת שוסטר יודעים שמשרד הביטחון עושה רבות למען הפריפריה

אייל הנס:  אני יכול, למשל, לציין את היקף הרכש בפריפריה, שהוא באחוזים שלא דומים לאף משרד ממשלתי אחר, וגם השר הנוכחי סימן את נושא הפריפריה כאחד מהנושאים המרכזיים שהמשרד ימשיך לתמוך בהם

אייל הנס:       הנושא הזה נבחן בימים האלה במשרד הביטחון

אייל הנס:  מדובר בשאלה של מדיניות, כאשר בכוונתנו למצוא מתווה שיקדם קודם כל את החיילים המשוחררים בהשתלבות שלהם באקדמיה כמנוף לתעסוקה מועילה

אייל הנס:  זו, בסופו של דבר, זווית הראייה שלי בתור ראש האגף ומנהל הקרן לחיילים משוחררים

אייל הנס:       כמו שאמרת, אם אנחנו רוצים לתת מענה להיקף רחב של חיילים משוחררים, נדרש לבחון את סוגיית המשאבים

אייל הנס:  אם היה לי כסף הייתי נותן לכל חייל משוחרר לימודים באקדמיה, אבל בסופו של דבר מדובר פה בשאלה של ניהול המשאבים, תיעדוף המשאבים וגם תיעדוף האוכלוסיות

אייל הנס:  הנושא הזה מבחינתנו נמצא בבחינה והשר עוד לא נתן את דברו

אלון שוסטר: יש פה כפל מבצעים בעניין הסיוע הכללי?     

אייל הנס: לא, אין פה כפל מבצעים

אייל הנס:  לצורך העניין, אתה יכול לקבל או את זה או את זה, את הגבוה ביניהם

מיכאל ביטון: אם מישהו מתאים ללימודים הוא לא יקבל בשנה א'?     

אייל הנס: אם הוא מתאים ללימודים, בהנחה והוא זכאי לקבל את הפריפריה – הוא יקבל את הפריפריה, ואז בשנה השנייה והשלישית הוא יקבל את "ממדים ללימודים"

אלון שוסטר: זאת אומרת שכל ההבדל הוא ה-25% בשנה הראשונה?     

אייל הנס: בשנה הראשונה רק לזכאים של ממדים ללימודים, אבל רוב המקבלים של המלגה הזו הם לא בהכרח זכאי ממדים ללימודים

מיכאל ביטון: תודה רבה, אייל

מיכאל ביטון:  יוסי סבג, המועצה להשכלה גבוהה, שר החינוך רואה בך נציגו

מיכאל ביטון:  שר החינוך הסביר לי עניין ארגוני, שבעצם אין איזו כפיפות ישירה של מנכ"ל המל"ג למנכ"ל משרד החינוך, רק שר החינוך ויו"ר המל"ג, ועל כן אתם עובדים תחתיו ישירות

מיכאל ביטון:  בבקשה

אורי סבג: נכון

אורי סבג:  אז אני אשתדל להציג את מה שהוא אמר ולא אחזור על הדברים, אבל אתה תיארת בתחילת הדברים, ואייל הרחיב על כך, שהיה באמת את הרצון להעביר את הקרן לבחינה סוציו-אקונומית בעקבות השיחות שהיו בין שר החינוך, האוצר והתאחדות הסטודנטים

אורי סבג:  שר החינוך התעקש, בעצם, לא לפגוע במוסדות הפריפריה או בסטודנטים מהפריפריה

אורי סבג:  כמובן שאנחנו בעד הסטודנטים האלה, והמועצה להשכלה גבוהה עושה המון צעדים משלימים כדי לתמוך בפריפריה החברתית והגאוגרפית

אורי סבג:  לכן, כמו שכבר נאמר, זה הוסר מחוק ההסדרים וייבחן מתווה שהוא גם אל מול האיזון התקציבי וגם אל מול אי הפגיעה בנושא

מיכאל ביטון: אנחנו רוצים לשבח את שר החינוך שכבר בישיבת הממשלה התנגד לסעיף הזה והיה עירני

מיכאל ביטון:  חברת הכנסת דבי ביטון, בבקשה

דבורה ביטון: בוקר טוב

דבורה ביטון:  ברשותך, היו"ר, ברצוני להביע את תנחומיי על הרצח המתועב

דבורה ביטון:  לבי עם המשפחות, ומי ייתן ונזכה קצת לשקט מהמדינה הזו

דבורה ביטון:       אדוני, כתושבת העיר שדרות ופריפריה, ובהתחשב במכללת ספיר שנמצאת שם, אני חושבת שעצם העובדה שתהיה פגיעה בנושא של המלגות תמנע מחיילים ומצעירים להגיע לשם

דבורה ביטון:  אגב, זו לא רק פגיעה במכללה מבחינה כלכלית, אלא גם פגיעה בחיילים ובצעירים עצמם, שבסופו של דבר חלק ניכר וגדול מהם גם נשארים לחיות באזור, כי הם מכירים שם, הזוגיות מתפתחת והם מקימים שם את הבתים

דבורה ביטון:  יש לראות בזה גם יתרון נוסף, יחד עם ההתפתחות האישית שלהם, של ההשכלה ושל התעסוקה

דבורה ביטון:  לכן, אדוני, אני חושבת שאין מקום לפגוע

דבורה ביטון:  ההשכלה היא המנוף שלנו להוציא אנשים ממעגלים מוחלשים, ולכן אני חושבת שיש צורך להמשיך בזה על מנת לחזק דווקא את הפריפריות ואת הצעירים

מיכאל ביטון: תודה

מיכאל ביטון:  חבר הכנסת מאיר כהן, ברוך הבא

מיכאל ביטון:  בבקשה

מאיר כהן: בוקר טוב

מאיר כהן:  רק באתי לחזק אותך ואת הוועדה הזו, ואני שמח על כך שיואב הבין את העניין

מאיר כהן:  אני חושב שיש בעיה קשה מאוד עם המכללות בפריפריה, וזו בעיה שאני מלווה הרבה מאוד שנים

מאיר כהן:  אני חושב שצריך שיהיה פורום בהובלתך, מיכאל, שייפקח עיניים על מה שקורה בתוך המכללות מבחינת היכולת שלהן לשרוד

מאיר כהן:  במיוחד כשאני מסתכל על ספיר בימי טילים

מאיר כהן:  הבן שלי, עומר, למד שם

מאיר כהן:  אפרופו, הוא בחר להישאר בשדרות אחרי שהוא סיים את לימודיו, כבר ארבע שנים אחרי הלימודים והוא חי באושר גדול מאוד בשדרות

מאיר כהן:  אז כל הדבר הזה מביא אותנו לכך שתיקח, מיכאל, גם מפגשים של פעמיים-שלוש בשנה עם ראשי המכללות, בכדי שנאנחנו נהיה הפה שלהם

מאיר כהן:  זה כל כך ציני שבתקציב שבו מעבירים 2,500,000,000 ₪ לאברכים, מישהו בכלל חשב להכניס את ההורדה של הפרוטות האלו שנותנים לאנשי הפריפריה

מאיר כהן:  תודה רבה, בהצלחה

מיכאל ביטון: תודה רבה, חבר הכנסת מאיר כהן

מיכאל ביטון:  אופיר כהני, יועץ למנכ"ל משרד הנגב, הגליל והחוסן הלאומי

אופיר כץ: שלום היו"ר, שלום חבר הכנסת

אופיר כץ:  כמשרד, אנחנו מאוד תומכים במלגה הזו

אופיר כץ:  כמובן שאנחנו גם קיבלנו וראינו את חוק ההסדרים, והבנו שצריך לפעול לשנות את הגזירה

מאיר כהן: מי הכניס את זה?     

אופיר כץ: בטח לא המשרד

מאיר כהן: אתם מנסים

אופיר כץ: אני לא במנסים אבל יש מי שמנסה

מיכאל ביטון: חוק ההסדרים הוא דיר העיזים

מיכאל ביטון:  השאלה היא כמה עיזים תצליח להוציא, אם יישאר העדר

מיכאל ביטון:  שמים עדר גדול

מיכאל ביטון:  את העז הזו הוציאו ואז לא צפוף

מיכאל ביטון:  זה כמו אגדה חסידית

אופיר כץ: כשאנחנו פעלנו מול זה והמשרד פעל מול נעם, ונעם יכולה להעיד שגם בהצעות הפשרה שהיו במהלך רביעי, חמישי ושישי בלילה, הייתה הבנה שאת האזור של נגב וגליל צריך להשאיר במלגה הקיימת, מתוך הבנת החשיבות של צעירים שמגיעים לנגב ולומדים בו

אופיר כץ:  דרך אגב, גם לסוציו-אקונומי גבוה יש השפעה מאוד גדולה על כל סכום כסף שתביא, ובטח שיש השפעה מאוד גדולה לרשויות ולמכללות, שמגיעים אליהן סטודנטים מסוציו-אקונומי גבוה, מחזקים את האקו-סיסטם, נשארים לגור ומתאהבים

אופיר כץ:      המשרד פועל רבות גם למען סטודנטים באופן רגיל, אם זה במעונות בשדרות, בשכר דירה בבאר שבע ובעוד כל מיני פעילויות, כדי להביא ולהחזיר עוד יותר סטודנטים מהמרכז

מאיר כהן: הסטודנטים מסוציו-אקונומי גבוה הולכים ונעלמים

אופיר כץ: לכן נלחמנו שהמלגה הזו תישאר גם בנגב ובגליל

אופיר כץ:  המשרד תומך בלהגדיל את המלגה גם למי שמגיע לו בשנים ב' ו-ג', וגם לעוד כמות של סטודנטים שיוכלו להגיע לנגב והגליל, ללמוד ולהישאר שם, לעודד הגירה חיובית ולחזק את הערים הקיימות

אופיר כץ:  כמו כן, גם לסטודנטים מהפריפריה שיוכלו ללמוד, ובתקווה לחזור הביתה לפריפריה לאחר מכן

מיכאל ביטון: תודה, אופיר

מיכאל ביטון:  אני שם לב, מהבעות הפנים, שנעם מאוכזבת מהדיון

מיכאל ביטון:  היא אומרת: "עד שהבאתי ליו"ר עיקרון דיפרנציאלי של תקצוב דיפרנציאלי שעשה בג"ץ נגד המדינה, למה אין תקצוב דיפרנציאלי בחינוך? כדי לתת יותר לרשויות שאין להן ארנונה, של עושר מוניציפלי, ארנונה עסקית?"

מיכאל ביטון:  נכון? אז באה המדינה ואומרת: "הנה, אנחנו ניקח מאדם שהוא בסוציו-אקונומי גבוה וניתן לסוציו-אקונומי נמוך"

מיכאל ביטון:  אז אני רוצה לפתוח חלון בתפיסה הזו

מיכאל ביטון:       קודם כל, יש מצבים בהם עידוד הון אנושי נותן תמריץ גם לחזק להגיע ולהתמקם

מיכאל ביטון:  כמו שאנחנו נותנים ל'אסם' כסף לבוא לשדרות

מיכאל ביטון:  אנחנו לא עושים את זה כי הוא עני, אלא כי זה טוב שהוא יבוא לשדרות

מיכאל ביטון:  אותו הדבר לגבי מורה שנוסעת ללמד באילת ותקבל מענק

מיכאל ביטון:  יש מצבים שאנחנו מתמרצים הון אנושי לבוא ולהישאר, שבני המקום החזקים יישארו

מיכאל ביטון:       הנקודה השנייה היא שלא מתקנים מציאות בפגיעה ברעיון טוב

מיכאל ביטון:  יש פה רעיון שהמכללות אוהבות ומאמינות בו

מיכאל ביטון:  הוא משרת מטרה, וכנראה שהיה רציונל של גדולים וחכמים לפנינו שבנו רעיון כזה

מיכאל ביטון:  לכן, כשבאים לחזק את הסוציו-אקונומי הנמוך, אפשר לתקצב יותר, אבל לא לשחק במעט הכסף הזה ולפגוע ברעיון טוב כדי לייצר רעיון יותר טוב

מיכאל ביטון:  אני לוקח את המשימה הזו של לבחון האם הקרן לאזרחי ישראל יכולה להשלים פה מלגה לבעלי סוציו-אקונומי נמוך ממרכז הארץ, שלכאורה לא נהנים מזמינות המלגה הזו עבורם

מיכאל ביטון:       זה לא סותר; יש מצבים שהעיקרון הדיפרנציאלי צריך להתקיים, ויש מצבים בהם האוניברסליות היא חשובה

מיכאל ביטון:  אותו הדבר בחינוך חינם

מיכאל ביטון:  אומרים לי: "בוא תיתן רק לעניים שלא ישלמו על הטיול", אבל לא כולם הולכים לרווחה ונרשמים; יש אנשים שנאבקים על הקיום ואין להם כסף לטיול ולספרים

מיכאל ביטון:  מדינת ישראל אמרה "חינוך חינם", אבל היא לא עושה אותו חינם

מיכאל ביטון:  אני בעד חינוך חינם לכולם

מיכאל ביטון:  צריך לוותר לכולם על אותם 500 ₪, 1,000 ₪ או 2,000 ₪ שגובים בשנה בשם תשלומי רשות של חינוך חינם

מיכאל ביטון:  גם כך הם קונים חינוך בלתי פורמלי בכסף, וגם השלמות, שיעורים פרטיים ואבחון פסיכו-דידקטי

מיכאל ביטון:  אז יש מצבים שבהם תיקון חברתי לא הולך רק לעניים – הוא גם שומר אוניברסליות

מיכאל ביטון:      רעיון אחר מעודד הגירה חיובית, וזה הרעיון שמונח ביסוד הפרויקט הזה, לחזק ולבסס את מוסדות ההשכלה הגבוהה בפריפריה

מיכאל ביטון:  אנחנו גם שומעים שחלקם מתקשים לקבל הכרה אקדמית בתארים שלהם

מיכאל ביטון:  גם על האפשרות של מוסדות ומכללות להיות מוכרים בהיבט אקדמי על ידי הות"ת והמל"ג יהיה דיון נפרד

מיכאל ביטון:       מתן, ממלא מקום ראש העיר אילת, בבקשה

מתן בארי: תודה רבה מיכאל, אדוני היו"ר, חבר הכנסת מיכאל ביטון

מתן בארי:  חבריי חברי הכנסת המשתתפים בדיון, מכובדי כולם

מתן בארי:  ראשית, תודה ששיתפת פעולה ברגע האחרון על ההשתתפות שלנו

מתן בארי:  אנחנו הגענו מאילת במיוחד כבר אתמול בלילה כדי לקחת חלק בדיון

מתן בארי:  נמצא כאן יחד איתי פרופ' יניב פוריה, דיקן קמפוס בן גוריון, שלוחת אילת

מתן בארי:      לפני כשבועיים לערך פגשה אותי רויטל בן אדרת, מנהלת מחוז דרום ביחידה להכוונת חיילים משוחררים, והדיון היה בשאלה: איך מרחיבים את מלגת הפריפריה לטובת עידוד סטודנטים שמעוניינים ללמוד בעיר אילת, על מנת למשוך אותם לתוך העיר ולייצר מתוכם כוח עבודה?      חשוב שתכירו, אנחנו ממש בימים אלה מעבירים באילת מהפכה אקדמית של ממש

מתן בארי:  בנינו קריה אקדמית חדשה בעלות של כ- 15,000,000 ₪; הכנסנו סעיף להחלטת הממשלה למימון מסלול אקדמי חדש באוניברסיטת בן גוריון שנקרא "Sea Tech"; אנחנו מקצרים את זמן הלימודים בעבודה סוציאלית ומאפשרים לימודי תואר שני בשנה אחת, אבל השורה התחתונה של כל הסיפור הזה הוא שאילת משוועת לכוח עבודה

מתן בארי:  היא משוועת לצעירים שיישארו בעיר ולא יעזבו אותה, והדרך היחידה גם לגייס הון אנושי טוב וסטודנטים, הרי בסופו של יום, גם המל"ג, האוניברסיטאות והמכללות רואים את הכל בשורת הרווח, והסיפור הוא כלכלי

מתן בארי:  אם בכיתה לא יהיו מינימום 30-40 סטודנטים, הכיתה לא תיפתח, המסלול לא ייפתח, התואר לא ייפתח ולא ייווצר מחזור חדש של השכלה גבוהה

מתן בארי:       ההשכלה הגבוהה במדינת ישראל נמצאת בירידה

מתן בארי:  לי מרגיש כאילו הסעיף הזה בא לחזק את המוסדות שנמצאים בין חדרה לגדרה, ובעצם עוד הפעם מזניחים את הפריפריה

מתן בארי:  העוזרת שלי שנמצאת כאן איתי הייתה יושבת ראש אגודת הסטודנטים של בן גוריון

מתן בארי:  היא ילידת יבנה שהגיעה לאילת כתוצאה ממלגת פריפריה, ועובדת איתי היום רק בגלל הסיפור האקדמי

מתן בארי:  הנקודה הסופית היא שאין לנו יכולת לפתוח כיתות לסטודנטים אילתיים בלי אותם סטודנטים שמגיעים בעקבותיה של מלגת הפריפריה

מתן בארי:       אם מלגת הפריפריה תזוז אפילו במילימטר, לא יהיה לנו את קמפוס בן גוריון, לא את הקריה האקדמית החדשה, וגם לא לימודי מקצועות פארה-רפואיים, עובדים סוציאליים, פסיכולוגים, עובדי רווחה, עובדי רפואה ואנשים טובים, שהולכים ומתקדמים, משפרים את ענף התיירות ומחזקים את הדמוגרפיה העירונית

מתן בארי:  אנחנו לא יכולים להמשיך ולהישען רק על ענף התיירות, והסיפור האקדמי הוא הקטליזטור המרכזי שיכול לשנות את אופייה של העיר אילת ואת האופק האמיתי שהצעירים צריכים לקבל

מתן בארי:  אנחנו בירידה של 70% בצעירים, והאירוע הזה יכול להיפתר רק באמצעות אקדמיה ובאמצעות מלגת פריפריה

מתן בארי:  תודה, היו"ר

מיכאל ביטון: תודה לך

מיכאל ביטון:  פרופ' חיים סוקניק, נשיא ועד ראשי המכללות

חיים סוקניק: ברשותך, אני ממלא מקום הנשיאה של ור"מ, רוזה אזהרי, שלא הייתה יכולה להגיע היום

מיכאל ביטון: דיברתי איתה

מיכאל ביטון:  רוזה, הנשיאה של עזריאלי

מיכאל ביטון:  היא זמינה בזום

מיכאל ביטון:  תתחיל, בבקשה

חיים סוקניק: אני נשיא המרכז האקדמי לב

מיכאל ביטון: יש לך גם מוסד לנשים

חיים סוקניק: כן, ודאי, מכון טל

חיים סוקניק:  מבין כ-4,000 סטודנטים יש בערך 2,000 גברים ו -2,000 נשים

חיים סוקניק:  מה שרציתי להוסיף, שלא היה ברור מהדיון הקודם, זה שעשינו לאחרונה מבחן כדי להבין איפה המלגות עושות את ה-Impact הגדול ביותר

חיים סוקניק:  מתברר שבתחילת הדרך, אפילו במכינה, ובוודאי בשנה א' – שם זה הכי משמעותי

חיים סוקניק:  אספנו נתונים על נשירה בין אלה שקיבלו מלגות ואלה שלא קיבלו מלגות, ומתברר שבין שנה א' ל-ב' או בין ב' ל-ג' ההבדל הוא זניח, אבל בין המכינה לשנה א' יש הבדל מאוד משמעותי מבחינת היכולת של הסטודנט להצליח

חיים סוקניק:  לכן אני מאוד מעודד את הקרן להמשיך במלגות האלו

חיים סוקניק:  אני חושב שזה משמעותי גם להון האנושי של הפריפריה וגם לירושלים

חיים סוקניק:  אני מקווה שזה יישאר עם איזה שהוא דגש חזק מאוד על תחילת הדרך, ששם אנחנו יכולים להשפיע הכי הרבה

חיים סוקניק:  תודה

מיכאל ביטון: תודה, פרופ' חיים סוקניק

מיכאל ביטון:  אתם ההוכחה שאפשר להיות תלמיד חכם, ירא שמיים ולומד תורה, וגם להיות מהנדס וחוקר

חיים סוקניק: בעזרת השם

חיים סוקניק:  מבין הסטודנטים שלנו יש לנו כ-400 סטודנטים בוגרי צבא ושירות לאומי, והם אנשים שבאים במיוחד לירושלים וקובעים בה את ביתם בעקבות הלימודים שם

מיכאל ביטון: יפה

מיכאל ביטון:  אפשר להעלות את פרופ' רוזה ממכללת עזריאלי?     

רוזה אזהרי: מכללה אקדמית להנדסה ירושלים

רוזה אזהרי:  שלום

רוזה אזהרי:  אני קודם כל מתנצלת שלא הצלחתי להגיע לוועדה, אבל אני שמחה שהדיון הזה מתקיים, כיוון שהחשיבות של המלגות הללו היא מאוד גדולה

רוזה אזהרי:  יש יתרון מאוד גדול בכך שאנחנו נותנים לחיילים המשוחררים את היכולת לבוא וללמוד, בכל מקום שהם רוצים אבל במיוחד בפריפריה, כיוון שהתרומה של המוסדות שלנו בכל רחבי הארץ היא מאוד משמעותית

רוזה אזהרי:       צריך לזכור שהמכללות קיימות בערך כ-30 שנים, והאפקט שלהן על הסביבה שלהן הוא מאוד משמעותי

רוזה אזהרי:  פגיעה בתמיכה בחיילים המשוחררים שיכולים להגיע אלינו יכולה להשפיע בצורה מאוד שלילית על המוסדות שלנו

רוזה אזהרי:  שמעתי חלק מהדברים שנאמרו, ואני מודה לך, יו"ר הוועדה, על הדברים שלך

רוזה אזהרי:  פגעת בדיוק בנושאים החשובים והמרכזיים שאיתם אנחנו מתמודדים

רוזה אזהרי:       אנחנו מאוד מעריכים את הסטודנטים, שמגיעים אלינו מכל רחבי הארץ ומכל שכבות החברה הישראלית

רוזה אזהרי:  אנחנו חושבים שזה מעלה את האיכות של הלימודים במוסדות שלנו

רוזה אזהרי:  אנחנו קולטים אנשים טובים, שתרמו למדינה, שבאים עם הרבה מוטיבציה ורצון, וחלק גדול נשארים במקומות בהם הם למדו

רוזה אזהרי:  לא היינו רוצים לראות פגיעה בנושא הזה

רוזה אזהרי:  אנחנו כמובן נשמח אם המלגה תתרחב גם לאנשים שבאים מערים במרכז הארץ וממעמד סוציו-אקונומי נמוך, כאלה שכרגע לא זכאים למלגה

רוזה אזהרי:  אנחנו רוצים להזהיר מהפגיעה בסטודנטים שכרגע מקבלים את התמיכה הזו

רוזה אזהרי:      אם רוצים לעשות שינוי כזה, הדבר הזה צריך להיעשות ממש בזהירות

רוזה אזהרי:  אנחנו שמענו על הכוונה לשנות את התנאים רק לפני שבוע וחצי, כמה ימים לפני הדיונים על חוק ההסדרים, והופתענו שיש מגמה לפגוע במלגה הזו

מיכאל ביטון: תודה רבה לך

מיכאל ביטון:  פרופ' חיים שקד, בבקשה

חיים שקד: שלום וברכה

חיים שקד:  אני חיים שקד, אני נשיא "האקדמית חמדת", מכללה שנמצאת בשדות נגב, ליד נתיבות, ואני גם יו"ר פורום נשיאי ונשיאות המכללות לחינוך

חיים שקד:  יש 19 מכללות לחינוך בישראל, מתוכן 8 נמצאות בפריפריה וזכאיות להטבה הזו

חיים שקד:  אנחנו מכירים, כנשיאי המכללות, הרבה מאוד הטבות לסטודנטים ממצב סוציו-אקונומי נמוך ולחיילים משוחררים

חיים שקד:  הזכירו פה חלק מהן אבל יש עוד הטבות

חיים שקד:  ההטבה הזו התפקיד שלה הוא מעט אחר – היא נועדה לחזק את המכללות בפריפריה

חיים שקד:       אני רוצה, ברשותך יו"ר הוועדה, להציג שלושה נתונים בקצרה

חיים שקד:  דבר ראשון, במכללות שבפריפריה, כ-25% הם סטודנטים שאינם מהפריפריה, שבאים גם בגלל שהמכללות הן טובות אבל גם בגלל ההטבות הללו, של שנת לימודים ראשונה חינם

חיים שקד:  זאת אומרת, אנחנו מצליחים למשוך אל הפריפריה סטודנטים שבאים ממרכז הארץ, והם גם מקור לחיזוק המכללות והערים שבהן נמצאות המכללות, והם גם נשארים בסופו של דבר לגור בפריפריה

חיים שקד:      דבר שני, אני רוצה לומר שהנתונים של המל"ג מלמדים שכיום 25% מהסטודנטים בישראל לומדים במחוז הצפון ובמחוז הדרום, מה שלא היה בעבר

חיים שקד:  יש גידול משמעותי לאורך עשרות השנים האחרונות

חיים שקד:  נכון להיום, כ-10% מהסטודנטים לתואר ראשון בארץ לומדים במחוז הצפון, וכ-15% מהסטודנטים בארץ לומדים במחוז הדרום, מה שלפני 30 שנה היה כרבע מכך, פחות או יותר

חיים שקד:       בנתון האחרון אני רוצה להביא את מה שאמר הפרופ' מומי דהן, שאחד הגורמים המרכזיים לחיזוק הסוציו-אקונומי של הפריפריה הוא המכללות שנפתחו שם

חיים שקד:  הן תורמות גם למשוך הון אנושי איכותי מהמרכז לפריפריה, וגם להשאיר בפריפריה את הצעירים והצעירות המוכשרים שגדלים בה

חיים שקד:  מדינת ישראל לא צריכה עוד חבר'ה צעירים מוכשרים שנוהרים למרכז הארץ

חיים שקד:  מזה יש לנו מספיק, אנחנו רוצים לשמור אותם אצלנו ואנחנו שמחים שהכיוון הוא באמת להשאיר את ההטבה הזו ולא לבטל אותה

חיים שקד:      האוצר, אתם התייעצתם עם ועד ראשי המכללות, אבל יש גם ועד ראשי ראמ"ה

חיים שקד:  אנחנו פורום של מכללות לחינוך שמייצג 19 מכללות, מתוכן 8 בפריפריה

חיים שקד:  לא התייעצתם איתנו

חיים שקד:  תודה

מיכאל ביטון: תודה רבה

מיכאל ביטון:  אפרופו התרומה, סיפרה לי דיקנית של מכללה בנגב שהם לוקחים סייעות גנים במכללה ומכשירים אותן לגננות

מיכאל ביטון:  זו יצירת הזדמנויות חדשות לאנשים שלא זכו להזדמנות אקדמית

מיכאל ביטון:  בגיל 40, אחרי 20 שנות עבודה כסייעת, היא הפכה להיות גננת

מיכאל ביטון:  אז אם אין זמינות של מוסד לימודים כזה, שקרוב למרחב שהם חיים בו – אנשים לא ילכו להסבות

מיכאל ביטון:       שרי לוי, בבקשה

שרי לוי: שרי לוי, מנכ"לית המכללה האקדמית עמק יזרעאל שנמצאת במועצה האזורית עמק יזרעאל

שרי לוי:  זו מכללה שמחזקת את כל האזור, את הערים המקיפות אותה: עפולה, נוף הגליל, נצרת, מגדל העמק, בית שאן

שרי לוי:       מרבית הדברים שרציתי לומר נאמרו פה, אבל אני רוצה רק להתייחס למשהו אחד

שרי לוי:  מלגות לסוציו-אקונומי יש, ורבות, ובאג'נדה של המכללות – אף סטודנט לא ינשור מהלימודים בגלל מצב סוציו-אקונומי

שרי לוי:  לזה אנחנו נמצא פתרון

שרי לוי:  חשוב להתייחס פה לאיזון של כל שכבות האוכלוסייה שמגיעות ללימודים במכללות הפריפריאליות

שרי לוי:  האיזון הזה הוא קריטי וחשוב

שרי לוי:  אף אחד לא רוצה שהמכללות יהיו מיועדות בסוף רק לסטודנטים חלשים

שרי לוי:  הסטודנטים החלשים לא רוצים להרגיש חלשים; הם רוצים להיות שווים בין שווים וללמוד עם הסטודנטים החזקים, ובסוף סטודנטים חזקים מרימים את כולם למעלה

שרי לוי:  התפקיד שלנו הוא הנגשת האוכלוסייה לדור ראשון או לכאלה שממצב סוציו-אקונומי נמוך, אבל אנחנו צריכים את החיזוק הזה שמגיע מבחוץ, או שמשמר את האוכלוסייה שקיימת בפריפריה

מיכאל ביטון: אני רוצה לעשות תיקון בשפה

מיכאל ביטון:  לא צריך להניח בסמוי שאם מישהו בא מתל אביב לעמק יזרעאל הוא חזק, ושמי שנולד בעמק יזרעאל ונשאר הוא חלש

מיכאל ביטון:  זה יכול להשתמע בעקיפין, לכן אנחנו רוצים להגיד שאנחנו לא רוצים בידוד של תושבי הפריפריה, שילמדו עם עצמם ושמה שהם לומדים לא ראוי למישהו אחר, אלא לחבר את האוכלוסיות

מיכאל ביטון:  יש גם המון חזקים בני הפריפריה

שרי לוי: אני בת הפריפריה, גדלתי בעפולה עילית

שרי לוי:  ראשת העיר ירוחם טל אוחנה למדה איתי את התואר הראשון במכללה האקדמית עמק יזרעאל, היא באה כשליחות ללמוד בעמק יזרעאל

שרי לוי:  אני חושבת שתרמנו ונתרמנו מכל הסביבה

שרי לוי:  חשוב לשמור על זה, שחס וחלילה לא ישתמע, ותודה על התיקון

מיכאל ביטון: תודה, שרי

מיכאל ביטון:  יניב פוריה, דיקן אוניברסיטת בן גוריון, קמפוס אילת

יניב פוריה: בוקר טוב, תודה על ההזמנה להגיע לכאן

יניב פוריה:  שמי פרופ' יניב פוריה ואני דיקן אוניברסיטת בן גוריון באילת

יניב פוריה:  יש כמה דברים שקשורים לשיח שחרו לי

יניב פוריה:  אני פונה פה לכל נציגי הממשלה

יניב פוריה:  אני לא מגיע מהפריפריה, אני מגיע מבירת הפריפריה

יניב פוריה:  בפריפריה אין רק מכללות – יש גם אוניברסיטאות

יניב פוריה:  אוניברסיטת בן גוריון פועלת באילת

יניב פוריה:  אנחנו לא קמפוס – אנחנו חלק

יניב פוריה:  שם האוניברסיטה הוא "אוניברסיטת בן גוריון בנגב", יש לה שלושה קמפוסים: באר שבע, שדה בוקר ואילת

יניב פוריה:  מספר הטלפון שלי, 050-49564559, בכל החלטה שלכם – תתקשרו

יניב פוריה:  לא דיברו איתי ממל"ג ולא דיבר איתי אף נציג ממשרד האוצר

יניב פוריה:       כאשר אנחנו מדברים בראיית מקרו כלכלית, מחקרים מלמדים שכדי לצמצם את המרחק מהפריפריה למרכז – צריך מנועי צמיחה

יניב פוריה:  תבדקו במחקרים בגאוגרפיה אנושית ובכלכלה סביבתית, ואתם תלמדו שמה שמניע צמיחה זה אוניברסיטאות ומכוני מחקר

יניב פוריה:  העיר אילת, צר לי, ואני מאוד מכבד את סגן ראש העיר שיושב פה, העיר אילת תלויה היום אך ורק על כלכלה אחת – כלכלת המלונאות והתיירות

יניב פוריה:  במידה ולא תהיה עוד כלכלה – העיר נמצאת על פי פחת

יניב פוריה:  הדבר היחידי שיכול להעיר את העיר הזו זו תעשיית ה-Sea Tech

יניב פוריה:  לא תהיה כלכלת Sea Tech אם לא תהיה אוניברסיטה, ולא תהיה אוניברסיטה אם לא יהיה המענק הזה

יניב פוריה:       בניגוד למה שאמרה מנכ"לית מכללת עמק יזרעאל, אצלי באוניברסיטה אנשים פורשים בגלל מצב כלכלי

יניב פוריה:  המלגה הזו היא קריטית, לא רק להרשמה אלא גם להישרדות

יניב פוריה:  אני מסכים עם ההיגיון שבמלגה הזו וההחלטה לקיים חתך סוציו-אקונומי, אבל זה לא צריך לבוא על חשבון הפריפריה

יניב פוריה:  וזה יבוא

יניב פוריה:  ולא נתתם נתונים

יניב פוריה:       באפריל הקרוב תהיה ירידה תלולה במספר הסטודנטים, במספר המועמדים לפסיכומטרי, מה שיוביל לכך שבכל האוניברסיטאות במרכז הארץ יורידו את ציוני הסכם, מה שיוביל לכך שכל המועמדים ילמדו במרכז, מה שיוביל לכך שגם המכללות, אבל גם האוניברסיטה עלולות להיסגר

יניב פוריה:  המשמעות היא שהמרחק בין הפריפריה למרכז רק יגדל אם ההחלטה הזו תתקבל

מיכאל ביטון: תודה רבה לך

מיכאל ביטון:  אלחנן פלהיימר, יו"ר התאחדות הסטודנטים והסטודנטיות בישראל

אלחנן פלהיימר: בוקר טוב, תודה רבה לך, יו"ר הוועדה

אלחנן פלהיימר:  אני רק רוצה להעמיד דברים על דיוקם של חבריי באילת

אלחנן פלהיימר:  אוניברסיטת בן גוריון היום לא זכאית לקבל את המלגה

יניב פוריה: אוניברסיטת בן גוריון באילת מקבלת את המלגה

אלחנן פלהיימר: אוקיי, בסדר גמור

מתן בארי: אגב, אם נדייק, ואת זה לא אמר פרופ' פוריה, 70% מהסטודנטים בקמפוס בן גוריון אילת, ורק 30% תושבי אילת

נעם דן: זה לא נכון

נעם דן:  בבן גוריון מקבלים את המלגה בסך הכל 173 סטודנטים

מתן בארי: תבדקי את המספרים של בן גוריון ותראי שאנחנו בהיקפים של 300 סטודנטים בסך הכל בתואר הראשון, וכל יתר הפעולה הם לימודים חוץ אקדמיים

מיכאל ביטון: מצטבר, לא רק שנה א', כל מי שלומד עדיין וקיבל את המלגה, זה הגיוני

אלחנן פלהיימר: אז כמו שאמרו, הנשא ירד מחוק ההסדרים

אלחנן פלהיימר:  בהתאחדות הסטודנטים אנחנו גם עוסקים לא פעם ולא פעמיים בפריפריה

אלחנן פלהיימר:  יש לנו פורומים גם בצפון וגם בדרום

אלחנן פלהיימר:  נמצאים פה גם יושבי ראש אגודות ממוסדות שונים מהפריפריה

אלחנן פלהיימר:  אני שמח שהנושא הזה עלה על סדר היום, כי בהסתכלות שלי, ובכלל בהסתכלות של מדינת ישראל, בשביל להשאיר צעירים וסטודנטים בפריפריה צריך לחזק תשתיות ותעסוקה

אלחנן פלהיימר:  בשביל למשוך יותר ויותר סטודנטים לפריפריה אני חושב שההסתכלות הצרה רק על המלגה היא לאו דווקא נכונה

אלחנן פלהיימר:  צריך לשפר את איכות ההוראה ואת ה-Facilities שיש במוסדות האקדמיים

אלחנן פלהיימר:  כמובן שגם המלגות מושכות, אבל חשוב לי להעמיד דברים על דיוקם ולהגיד שהשיקול של הסטודנט בדבר האם לבוא או לא לבוא למוסד אקדמי בפריפריה תלוי במלגה זה לא נכון, גם לפי הנתונים שיש לנו

אלחנן פלהיימר:       דיברתי בשבוע שעבר עם אחד מהנשיאים של המכללות, והוא אמר לי שאם לא תהיה את המלגה הזו אז סטודנטים לא יבואו ללמוד אצלו

אלחנן פלהיימר:  אמרתי לו שצר לי מאוד שזה השיקול של הסטודנט שלו באם לבוא למכללה שלו, ולא איכות ההוראה, הכלים והדברים הנוספים שהוא יודע לתת לסטודנט

אלחנן פלהיימר:  כמובן שיש מקום להרחיב את המלגות ולדאוג לעוד כלים ואפשרויות לסטודנטים כדי להגיע לפריפריה, אבל בהסתכלות שלנו, ויש לנו עוד המון תכניות בהתאחדות הסטודנטים, הדרכים צריכות להיות הרבה יותר משמעותיות

אלחנן פלהיימר:  זה עוד קווי תחבורה בפריפריה, עוד תכניות תעסוקה, הכשרות

אלחנן פלהיימר:  יש עוד המון דברים שהמדינה צריכה לתת לסטודנטים בפריפריה, גם בשביל שבאמת יבואו לבוא ללמוד במוסדות האקדמיים יותר סטודנטים, וגם כדי שהם יישארו שם

אלחנן פלהיימר:  זה שהסטודנט מקבל מלגה בשנה הראשונה, לא גורם לו להישאר בסוף התואר בפריפריה

אלחנן פלהיימר:  המדינה צריכה לבוא ולבנות תכניות

אלחנן פלהיימר:  בהתאחדות הסטודנטים יש לנו הרבה תכניות שאנחנו יכולים לבוא ולשים על השולחן

אלחנן פלהיימר:  בסופו של דבר, אני חושב צריכה להיות הסתכלות רחבה

אלחנן פלהיימר:  תודה רבה, יו"ר הוועדה

מיכאל ביטון: תודה

מיכאל ביטון:  איתי סבירסקי, מזכ"ל משותף, כוח לעובדים

איתי סבירסקי: בוקר טוב, תודה

איתי סבירסקי:  מנהל האיגוד המקצועי בארגון כוח לעובדים ואחראי ענף השכלה גבוהה

איתי סבירסקי:  אנחנו כארגון עובדים מייצגים את כ-6,000 המרצות והמרצים, ובעיקר את הסגל הזוטר, במכללות הציבוריות

איתי סבירסקי:  גם אנחנו בעד שחיילים משוחררים מהמרכז שהם נזקקים כלכלית יהיו זכאים למלגה הזו, ואנחנו קוראים לעשות את התיקון הזה, אבל כמו שנאמר כאן לפניי – לא על חשבון המכללות והסטודנטים בפריפריה, כי ברור שהצעת האוצר תנחית מכה קשה כלכלית על כל המכללות בפריפריה, ולכן תפגע בכל מי שלומד בהן, נזקק או לא נזקק כלכלית

איתי סבירסקי:       אני רוצה להוסיף עניין נוסף, והוא איכות ההוראה במכללות

איתי סבירסקי:  המצב הוא שכיום המכללות הציבוריות, שרובן בפריפריה, נמצאות כבר עכשיו בתת תקצוב, באפליה חמורה מול האוניברסיטאות

איתי סבירסקי:  זה מצב שצריך לתקן

איתי סבירסקי:  האופן שבו מתקצבת המדינה את ההוראה האקדמית במכללות הוא באפליה חמורה מול האוניברסיטאות, ללא שום הצדקה, בפערים של 40%-50%

איתי סבירסקי:       התחלנו לדבר על זה עם נעם מהאוצר - - -     

נעם דן: אני חייבת להגיד שאני לא חושבת שזה קשור לנושא שעולה פה בדיון

נעם דן:  זה פשוט ניסיון להשתמש בדיון כדי להעלות נושא אחר

מיכאל ביטון: זה באמת לא הנושא

מיכאל ביטון:  אם תרצה בעתיד שניזום דיון על הנושא יכול להיות שנעשה את זה, אבל היום אנחנו ממוקדים בבעיה ספציפית

איתי סבירסקי: אם אנחנו מדברים על משיכת סטודנטים לפריפריה ולמכללות בפריפריה, אנחנו נמצאים בבעיה שההוראה האקדמית מתוקצבת בחסר דרמטי

מיכאל ביטון: אנחנו גם בבעיה שאין צדק ושוויון בישראל

מיכאל ביטון:  אין נושא שלא נדבר עליו

מיכאל ביטון:  סבירסקי אנחנו מכירים, אמרת את דברך, בבקשה לסכם בחצי דקה את הפואנטה

איתי סבירסקי: אני אומר שאת הנושא הזה צריך לתקן, ובוודאי לא לפגוע עוד יותר מעבר למצב הקיים שהוא בתת תקצוב

מיכאל ביטון: אז אם יש לך נתונים על תת תקצוב, אולי – אמל – אנחנו יכולים לבקש מהממ"מ לחקור את הפערים בתקצוב במכללות ואוניברסיטאות, ואולי בעתיד נזמן דיון רק על הנושא הזה

איתי סבירסקי: זה חשוב

איתי סבירסקי:  תודה

מיכאל ביטון: תודה

מיכאל ביטון:  מאיר כץ, יו"ר אגודת הסטודנטים אשקלון

אופיר כץ: בוקר טוב

אופיר כץ:  קודם כל, אני רוצה לפתוח בדברי תודה לשר יואב קיש על זה שהוא התנגד באופן נחרץ לדבר הזה

אופיר כץ:  דבר שני, אני רוצה להתנגד למה שחברי פה, יו"ר התאחדות הסטודנטים אמר

אופיר כץ:  בניגוד לטענה ששיפור איכות ההוראה בפריפריה היא הדבר שיגרום לסטודנטים להגיע, אני אומר שאיכות ההוראה גם במרכז היא מעולה

אופיר כץ:  אני חושב שהמוסד שלנו שווה באיכות ההוראה שלו למוסדות במרכז, אז מה יגרום לסטודנט להעדיף את המוסד שלנו, בפריפריה, שהוא רחוק לו, מאשר להגיע למוסד קרוב?     

קריאה: אם הוא מוסד טוב, אולי

אופיר כץ: גם במרכז יש מוסד טוב

מיכאל ביטון: חברים, זה נחמד הוויכוח הזה, אבל הוא רק מעיד שיש בקיעים בתפיסות בהתאחדות הסטודנטים, ולזה תעשו דיון פנימי אצלכם

אופיר כץ: לא אמרתי שלא צריך לדאוג לפריפריה, אמרתי שמעבר לזה צריך לדאוג גם לאיכות ההוראה

מיכאל ביטון: אתם מנהיגים צעירים

מיכאל ביטון:  אני ממליץ ואומר לכם התאחדות הסטודנטים והאגודות בכלל: טוב לבוא לכנסת בעמדה משותפת ולא להתווכח כאן, כי זה מחליש אתכם

מיכאל ביטון:  גם אם יש ביניכם בירור אידיאולוגי ערכי – בסוף אתם רוצים להעביר מסר מורכב, כמו חיזוק מכללות בפריפריה לצד עוד הזדמנות ליישוב סוציו-אקונומי נמוך, ועדיף שתגידו את זה ביחד ולא במחלוקת ביניכם, כי בסוף אתם צריכים לבוא מאוחדים לכנסת ולא מפולגים

אופיר כץ: אני רק אומר על זה שהתאחדות הסטודנטים זה גוף נבחר, אגודות נבחרות, וכמו שבכנסת יש חילוקי דעות בין נבחרי ציבור ככה גם אצלנו

אופיר כץ:  ודווקא טוב שהסטודנטים יראו שיש קולות שונים אצלנו בהתאחדות, כי לנו אין חשיפה כמו לכנסת ולא מכירים את הגוף מספיק, ויש סטודנטים שלא מבינים כל כך מה הגוף הזה עושה, וזה המקום שיראו שיש גם אצלנו דיונים וחילוקי דעות שזה דבר בריא

מיכאל ביטון: אמרתי שחילוקי דעות זה טוב; אבל כשאתם כסטודנטים יוצאים למאבק לחיזוק מעמד הסטודנט בישראל – עדיף לבוא מאוחדים

מיכאל ביטון:  גם כשהמסר מורכב ויש לו שני פנים – תגידו את שני הדברים אבל ביחד, זה עדיף מאשר שתתנגחו פה, כי זה מחליש את היכולת שלכם לחזק את מעמד הסטודנטים בכנסת

מיכאל ביטון:  לשיקולכם

מיכאל ביטון:  מאבקים טובים של סטודנטים בכנסת הם כשכל האגודות מתואמות; תעשו קודם ויכוחים אצלכם, ואז תבואו מתואמים מה לומר

מיכאל ביטון:  יכול להיות שיש קונפליקטים ומתחים, אינטרסים שונים בין אוניברסיטאות חזקות במרכז הארץ לבין מכללות קטנות בפריפריה; אבל כאן – כוחכם באחדותכם

מיכאל ביטון:      משפטי סיום, מאיר

אופיר כץ: מה שרציתי להגיד, במכללה שלי אני רואה שיש נשירה על רקע סוציו-אקונומי

אופיר כץ:  לפעמים המכללות לא רואות את זה, כי הן לא יודעות על רקע מה הסטודנט פורש, אבל אנחנו כאגודה מקבלים את הנתונים האלה ורואים

אופיר כץ:  הסטודנטים מגיעים אלינו

אופיר כץ:  אין ספק שהמלגה הזו היא מה שמשאיר סטודנטים ומביאה אותם מהמרכז, שזה דבר חשוב שחייבים אותו

אופיר כץ:  ההתפלגות הנורמלית של סטודנטים ברמות שונות היא חשובה והכרחית כדי להשאיר את האקדמיה בפריפריה ולחזק אותה, וזה לא עניין רק של האקדמיה

אופיר כץ:  בסוף האקדמיה היא מה שתחזק את הפריפריה ותגרום לשוויון בין האזורים בארץ, שזה דבר שמשפיע על המדינה באופן כלכלי

אופיר כץ:  בסוף, אם הפריפריה תהיה חלשה היא תהיה גם נטל, ואנחנו לא רוצים שזה יהיה

מיכאל ביטון: תודה

מיכאל ביטון:  מישל תופן, יו"ר אגודת הסטודנטים בעמק יזרעאל

מישל תופן: שלום לכולם

מישל תופן:  דיברו פה הרבה דברי טעם ואני לא אחזור

מישל תופן:  הדיון הזה באמת חשוב

מישל תופן:  אנחנו פותחים דיון על המלגה של הפריפריה אבל יש פה גם הרבה מעבר

מישל תופן:  יש פה את כל עתיד הפריפריה, המורכבויות והפערים שלה שנוגעים בדבר

מישל תופן:  אני ממש אתמצת דברים שקשורים אליי באופן אישי, כצעיר בפריפריה ויו"ר באגודת סטודנטים בפריפריה

מישל תופן:       אני רואה את ההבדלים בין האפשרויות שלי לאפשרויות במרכז

מישל תופן:  אני חושב שאם תבוטל המלגה הזו – הפערים יתעצמו ויגדלו, והאפשרויות של מי שיגדל אחריי בפריפריה יהיו עוד הרבה יותר קטנות, מוסדות בפריפריה ייסגרו וכולנו ניפגע מזה

מישל תופן:  גם יוקר המחיה יעלה כתוצאה מכך, כי תמשיך הנהירה למרכז

מישל תופן:  אנחנו צריכים לעודד את ההיפך מזה

מישל תופן:  תודה

מיכאל ביטון: תודה רבה לך

מיכאל ביטון:  לפני שאני נותן לנעם להתייחס ומסכם, יש מישהו שלא דיבר רוצה?     

עמרי סער: נעים מאוד, שמי עמרי סער, מחזיק תיק הצעירים והסטודנטים

עמרי סער:  החברים כאן שכנעו אותי שבהחלט המלגה שניתנת היום בפריפריה היא חשובה, אבל יכול להיות שנשמעו כאן פחות קולות שמדברים על הפריפריה החברתית, כמו שנעם ניסתה להציג

עמרי סער:      כמות הסטודנטים בלוד בשנתיים האחרונות היא 30% פחות מהממוצע הארצי

עמרי סער:  התקציב שאנחנו כעירייה נותנים למלגות, 1,000,000 ₪ בשנה, הוא כאין וכאפס לעומת הצורך שיש לנו בעיר לתת לצעירי העיר הזדמנות אמיתית

עמרי סער:  רובם, אגב, הם דור ראשון להשכלה

עמרי סער:  תחשבו איזה שינוי ניתן לעשות בפריפריה החברתית עם השינוי המבורך הזה שהאוצר מציג

עמרי סער:  אני לא אומר שצריך לפגוע, אבל אני חושב שצריך לטכס עצה ולחשוב איך ניתן לתת גם לפריפריה החברתית את אותה המלגה

מיכאל ביטון: אתה צודק, ויכול להיות שנזמן על זה דיון עם הוועדה לפריפריה, שגם עוסקת בפריפריה החברתית

עמרי סער: ותפעילו אותנו

עמרי סער:  אנחנו כאן לטובת הדבר הזה

עמרי סער:  אגב, על הדיון הזה שמענו במקרה והנושא הזה הוא יותר מחשוב, הוא קריטי

מיכאל ביטון: לוד, רמלה, בת ים ועוד מקומות שיש בהם אתגרים חברתיים במרחב הזה

עמרי סער: אני חושב שהאתגר אצלנו הוא טיפה מעבר לערים שהזכרת, במיוחד לאור האירועים האחרונים

עמרי סער:  רק אתמול נערכה הפגנה של מאות אנשים על זה שבני מיעוטים גידפו והכו ילד יהודי וביקשו ממנו לומר: "מהיום אתה מוסלמי", והוא חזר לאביו ואימו בוכה

עמרי סער:  אנחנו מתמודדים עם דברים שאף אחד אחד לא מתמודד

מיכאל ביטון: ללוד יש החלטת ממשלה שמתחדשת, ואתה יכול לזרוע שם סעיף מלגות לעידוד השכלה גבוהה

מיכאל ביטון:  לוד ראויה להתייחסות מיוחדת ומשמעותית

מיכאל ביטון:  האתגרים, המצב הסוציו-אקונומי והחיים המשותפים של ערבים ויהודים – מכל הסיבות הללו צריך לתת יותר

מיכאל ביטון:  מתן, מה רצית להוסיף?     

מתן בארי: תודה רבה, אדוני היו"ר

מתן בארי:  גבירתי ממשרד האוצר, והתאחדות הסטודנטים, חשוב שתבינו: התפקיד של המלגה הזו הוא בסופו של יום למלא כתה כדי לתת הזדמנות לתושבי המקום, זו המטרה המרכזית שלה

נעם דן: תושבי המקום ימשיכו לקבל

מתן בארי: תושבי המקום לא ימשיכו לקבל כי לתושבי המקום לא יהיה מספיק סטודנטים כדי למלא את הכיתה

מתן בארי:  אדוני יו"ר הוועדה, בשנתיים האחרונות ניצלנו את הסיפור ההיברידי כדי למלא את אילת בסטודנטים במכללות ובגופים אחרים

מתן בארי:  מה היה ממוצע הגילאים, אתה יודע? 45

מתן בארי:  אנשים שלא זכו מעולם ללמוד ולקבל הנגשה להשכלה גבוהה

מתן בארי:  אתם רוצים לטפל בפריפריה ובאיכות ההוראה? תקבלו החלטה במשרד האוצר שאתם מקימים מכוני מחקר ומעבדות בפריפריה, בנגב ובגליל, ואז תראו את האוניברסיטאות צומחות ואת איכות ההוראה גודלת

מתן בארי:  במקביל לזה, לראות שהמל"ג והות"ת לא מאשרים לייצר מסלולי למידה נוספים אלא להתחנן לכל קורס וקורס – אדוני, אין גוף אקדמי היום שלא מוכן להיכנס לאילת כדי להרחיב את האקדמיה

מתן בארי:  מי שמעכב אותנו אלה הם המל"ג והות"ת, ולכן הסיפור הזה של הנגשת השכלה גבוהה תלוי אך ורק במלגת פריפריה

אלחנן פלהיימר: אני גם חבר מל"ג, ואם צריך סיוע בזה אני יותר מאשמח

מיכאל ביטון: אילת ודאי שצריכה התייחסות מיוחדת

מיכאל ביטון:  עסקתי באילת בתפקידי במגבית קנדה והבאנו כסף לאקדמיה באילת

מיכאל ביטון:  מה שעושים זה לא מספיק

מיכאל ביטון:  מדינת ישראל לא מבינה את ההזדמנות ואת הצורך בהשקעה מוגדלת ובקישור של אילת

מיכאל ביטון:  זה ש-70 שנה אין כביש מהיר לאילת זה ביזיון למדינה, ואם היו עושים שם רכבת אז גם היינו מביאים אוכלוסיות חדשות

מיכאל ביטון:  נעם, בבקשה

נעם דן: אני קודם כל אגיד שבאמת צר לי שבסוף זה הוצג כצעד עז, כי זה צעד שמטרתו להיטיב עם החיילים המשוחררים

נעם דן:  הוא מעביר את ההטבה הזו מלהיות הטבה למוסד להטבה לחייל משוחרר

נעם דן:  זה שם את החייל המשוחרר במרכז ונותן לו ללמוד איפה שהוא רוצה

נעם דן:  הסתכלנו תוך כדי גם על הנתונים

נעם דן:  בבן גוריון ראינו 173 סטודנטים, בחמדת רק 70 תלמידים מקבלים את המלגה

מיכאל ביטון: 70 כפול 10,000 זה 700,000 ₪

מיכאל ביטון:  בתקציב של מכללה זה מספר משמעותי

דן נימני: רק לחדד

דן נימני:  גם בשינוי שהצענו לעשות, זה לא שזה מתבטל

דן נימני:  מי שבמצב סוציו-אקונומי נמוך ימשיך לקבל

נעם דן: וגם מי שגר שם

מיכאל ביטון: אתם יודעים שחוכמת ההמונים היא דבר נכון

מיכאל ביטון:  אני לא חושד בנשיאי ממשלות שהם אנשים פוליטיים, לא הגונים או שיש להם שיקולים זרים

מיכאל ביטון:  יש פה איזו מערכת מאוזנת שקיבלה תמריץ לפעול

מיכאל ביטון:  אם היו רוצים לעשות שינוי – היה צריך לשבת איתם

נעם דן: אנחנו לא נגד התמריץ

מיכאל ביטון: אבל היה צריך לשבת איתם

מיכאל ביטון:  פרופ' רוזה אמרה שגם אם עושים שינוי – עושים אותו בעדינות

מיכאל ביטון:  בודקים, מקשיבים

מיכאל ביטון:  אנחנו האחרונים שנהיה נגד חיזוק אנשים בסוציו-אקונומי נמוך, זו השליחות של החיים שלנו, אבל אם פוגעים בתכנית אחרת – צריך סיבה

מיכאל ביטון:  צריך לשאול את האנשים, צריך הדרגתיות ורעיונות, וגם לא להתבייש להגיד: אולי נוסיף מלגות? אולי נחזק את מי שלא קיבל? לא על פני הקיים, אלא כחיזוק

נעם דן: אני רק אסיים, ברשותך, שככל שחושבים שעדיין, דיברו פה לפני 30 שנה וניתן להן סיוע כשהן קמו

נעם דן:  ככל שהיושבים הנכבדים פה מאמינים שעדיין המכללות זקוקות לסיוע, למשל כדי לחזק את קמפוס אילת ולאפשר לו לשדרג את הצעת הערך שלו, שבאמצעות הצעת ערך טובה יותר הוא יוכל למשוך סטודנטים מצוינים, אז אפשר באמת לבוא ולדון איך משדרגים את המכללה ונותנים לה סיוע ישיר

נעם דן:  או מלגות על בסיס מצוינות, כדי להביא סטודנטים מצוינים לקמפוס בן גוריון או לאוניברסיטה הפתוחה, שגם יש לה שלוחה באילת

קריאה: גם לוינסקי, אגב

נעם דן: אז איך אפשר לחזק ולשדרג את הצעת הערך של אילת

מיכאל ביטון: יש דבר אחד שעליו אין ויכוח, והוא שהשכלה גבוהה היא מנוע לצמיחה

מיכאל ביטון:  בישראל יש מחסור בהון אנושי וחסרים לנו עובדי חינוך, עובדים סוציאליים - - -     

נעם דן: אגב, בהשכלה גבוהה אין מחסור

נעם דן:  במדינת ישראל אחוז בעלי התואר האקדמי הוא מהגבוה בעולם

מיכאל ביטון: חסרים לנו מתכנתים, מרפאים בעיסוק, הפרעות קשב, מהנדסים, חסרים רופאים בישראל

נעם דן: מבחינת תואר

נעם דן:  בגלל זה אני אומרת, אפשר לתת מלגות אם אתה לומד רפואה, או במסלולים ייחודיים

מיכאל ביטון: 50% מהרופאים בישראל לא לומדים בישראל

נעם דן: זה חבל מאוד

נעם דן:  אגב, זה ספציפית הצוות של בריאות

מיכאל ביטון: אז למה את לא פותחת עוד מגמות לרפואה באילת ובקרית שמונה?      

נעם דן: זה קשור בשדות הקליניים, ובהתמחויות בבתי החולים, ולא במוסדות

מיכאל ביטון: שדות? אז תבנו שדות

מיכאל ביטון:  אנחנו בתי הספר לרפואה הטובים בעולם

מיכאל ביטון:  אנחנו מקבלים תלמידים מאוניברסיטת קולומביה אצלנו - - -      

נעם דן: אתה צודק ב-100% וזו הצעה מעולה

נעם דן:  אולי נתמקד ברופאים, במהנדסים, בהון האנושי שחסר, ולא בתואר כללי במכללות

נעם דן:  המכללות מלמדות גם תואר רב תחומי שלא נותן שום דבר

מיכאל ביטון: יש עוד נתון על נגב-גליל, שבו סטודנטים שלמדו רפואה בארץ עובדים במרכז הארץ, שסטודנטים למדו רפואה בחו"ל למדו בפריפריה

נעם דן: אז בואו נאפשר למכללות לשדרג את הצעת הערך שלהן, כדי שהן יוכלו לתת לסטודנט ערך אמיתי, כדי שיוכל לצאת לתעסוקה ולהשתלב בשוק התעסוקה ולקבל פרמיה גבוהה

מיכאל ביטון: מה הפעולות שאתם עושים בחוק ההסדרים כדי לשדרג את האקדמיה בישראל?     

נעם דן: למשל, אנחנו עושים שנקראת "הייטק 3", שמחזקת את המוסדות שמלמדים מקצועות שקשורים להשתלבות בתעשיית ההייטק

מיכאל ביטון: כמה כסף יש בזה?     

נעם דן: אני לא זוכרת בעל פה

מיכאל ביטון: אלו אוניברסיטאות מקבלות את זה?     

נעם דן: זו תכנית שהיא לא רק לאוניברסיטאות

נעם דן:  היא גם למכללות וגם לאוניברסיטאות

נעם דן:  כל מי שיציע הצעת ערך בתחום הזה

מיכאל ביטון: ואז ההייטק נשאר במרכז הארץ

מיכאל ביטון:  למה שלא תגידו: "רק להייטק בנגב ובגליל", אם אתם רוצים לפזר?     

נעם דן: אפשר לדבר על זה

מיכאל ביטון: אני מסכם

מיכאל ביטון:  הוועדה רשמה לפניה כי שר האוצר, שר החינוך ושר הנגב והגליל, כולם התנגדו, או בדיעבד החליטו, להסיר מסדר היום ומחוק ההסדרים את ההצעה לשנות את השיטה של מתן אותה מלגה לעידוד בני הפריפריה ולעידוד לימודים בפריפריה ובירושלים

מיכאל ביטון:  מתוך ההבהרות של נציגי האוצר משתמע שהאירוע הזה מאחורינו לשנה וחצי הקרובות, שכן מהרגע שיאושר תקציב המדינה לא יהיה מקור מימון אחר לשינוי השיטה

מיכאל ביטון:  אנחנו שמחים על ההחלטה הזו, ובסוף זה קרה בשל פעולה נמרצת, גם של ראשי הערים שפנו אלינו, גם של נשיאי מכללות וגופים שפנו אלינו ואל השרים, וגם בגלל הדיון הזה, ואנחנו שמחים על התוצאה

מיכאל ביטון:      אנחנו כן קוראים לשר האוצר, למל"ג ולשר החינוך לגייס כסף נוסף ולייצר השלמה של מלגות עבור בני הפריפריה החברתית

מיכאל ביטון:  כפי ששמענו על לוד ועל עוד שכונות שיש בהן מסה אדירה של סוציו-אקונומי נמוך, וגם להם ראוי שתהיה הזכאות למלגה נוספת בשנה א'

מיכאל ביטון:  צריך לדחוף את הדבר הזה

מיכאל ביטון:  הוא לא במסגרת הוועדה הזאת מבחינה גאוגרפית, אבל אני מאמין בזה שמשקיעים גם בפריפריה החברתית, ויש שם אתגרים לא פחות גדולים מבחינה סוציו-אקונומית, ולפעמים אפילו יותר גדולים ומסיביים

מיכאל ביטון:  לכן אנחנו קוראים לממשלה להגדיל את סך המלגות שהיא מעניקה ולייעד עבור בני הפריפריה החברתית מלגה ייחודית

מיכאל ביטון:      אני מתכוון לפנות, כחבר בוועדה, לקרן לאזרחי ישראל, כדי לנסות ולראות האם משם נוכל להקצות כסף למטרה הזו, וגם לפעול בדרכים אחרות כדי שאכן תהיה מלגה כזו לבני ובנות הפריפריה החברתית

מיכאל ביטון:  הוועדה שומרת לעצמה את הזכות לעקוב אחר הנושא באם יתפתח מחדש מחוץ לחוק ההסדרים

מיכאל ביטון:       הוועדה רוצה לשבח את כל ראשי המוסדות האקדמיים שממוקמים בנגב ובגליל ומתמודדים עם אתגרים אדירים, עם טיפול באוכלוסיות מורכבות, עם פחות תלמידים, פחות כסף ופחות עושר מוניציפלי, ועדיין מייצרים מצוינות

מיכאל ביטון:  למשל: במכללת ספיר, עמרי ידלין, שייסד את המגמה למשפטים, ניצח בכל התחרויות של המבחנים כדי להיות עורכי דין

מיכאל ביטון:  יש המון מקרים בהם הפריפריה יוצרת מצוינות, וזה למרות שיש פחות כסף ותלמידים

מיכאל ביטון:       אני מחזק אתכם, ראשי המכללות, ראשי הגופים וגם את אגודות הסטודנטים והתאחדות הסטודנטים

מיכאל ביטון:  תודה רבה לכולם, אני נועל את הדיון